सूर्य नेपाल प्रिमियर मंगलबारदेखि, नम्बर वान गल्फरको होड
सिजनको नम्बर वान गल्फर को हुने ? गोकर्ण गल्फ क्लबमा मंगलबार सुरु हुने सूर्य नेपाल प्रिमियर गल्फ च्याम्पियनसिपले मात्र तय गर्नेछ । प्रो भुवन नगरकोटीले नम्बर वानको ताज जोगाउन यस सूर्य नेपाल प्रिमियर जित्नुपर्नेछ । सूर्य नेपाल गल्फ टुर सिजन २०२३/२४ को यो अन्तिम प्रतियोगिता हो ।
काठमाडौँ — सिजनको नम्बर वान गल्फर को हुने ? गोकर्ण गल्फ क्लबमा मंगलबार सुरु हुने सूर्य नेपाल प्रिमियर गल्फ च्याम्पियनसिपले मात्र तय गर्नेछ । प्रो भुवन नगरकोटीले नम्बर वानको ताज जोगाउन यस सूर्य नेपाल प्रिमियर जित्नुपर्नेछ । सूर्य नेपाल गल्फ टुर सिजन २०२३/२४ को यो अन्तिम प्रतियोगिता हो ।यस प्रतियोगिता जित्नेले सिजनकै सर्वाधिक ठूलो पुरस्कार राशि हात पार्नेछ । कुल १५ लाख ७५ हजार पुरस्कार राशी रहेको प्रिमियर च्याम्पियन हुनेले २ लाख ७५ हजार रुपैयाँ जित्ने आयोजक प्रोफेसनल गल्फर्स एसोसिएसनका महासचिव दीपक आचार्यले जानकारी गराए ।७२ होलमा हुने प्रिमियर गल्फ च्याम्पियनसिपमा काठमाडौं, धरान र पोखराका गरी ३७ प्रोफेसनल र ११ एमेच्योर गल्फरले प्रतिस्पर्धा गर्नेछन् । दुई दिन (३६ होल) को खेलपछि कट लागू हुनेछ । त्यसमा पर्ने शीर्ष २१ खेलाडीले थप ३६ होल खेल्नेछन् ।प्रतियोगितामा दोस्रो हुनेले १ लाख ७५ हजार, तेस्रोले १ लाख २२ हजार, तेस्रोले १ लाख २ हजार र पा“चौं हुनेले ८८ हजार रुपैया“ पुरस्कार पाउनेछन् । शीर्ष २१ खेलाडी नै पुरस्कार हकदार बन्नेछन् ।यस सिजन सर्वाधिक प्राइज मनीका आधारमा भुवन अगाडि छन् । उनले ५ लाख ६६ हजार ८ सय ७५ रुपैया“ हात पारेका छन् । यो प्रतियोगिता जिते उनले नम्बर वानको ताज कायमै राख्ने महासचिव आचार्य बताउ“छन् ।वेस्टर्न ओपन विजेता भुवनलाई नीरज तामाङले चुनौती दिइरहेका छन् । नीरजले ४ लाख ४८ हजार कमाएका छन् । काठमाडौं ओपन जितेका उनी भुवनभन्दा १ लाख १८ हजार ८७५ रुपैया“ पछाडि छन् ।प्रो दिनेश प्रजापति तेस्रो स्थानमा छन् । उनले ४ लाख १५ हजार ६ सय ६७ रुपैया“ कमाएका दिनेशले सात प्रतियोगिता खेल्दा महत्त्वपूर्ण सफलता भने एनपीजीए म्याच–प्लेमा पाएका थिए । सूर्य नेपाल च्यालेन्ज जितेका रवि खडका चौथोमा छन् । उनले ३ लाख ७२ हजार कमाएका छन् भने सञ्जय लामा पा“चौंमा रहे । उनले २ लाख ६० हजार ६ सय २५ रुपैया“ पुरस्कार हात पारेका छन् ।यी मनी लिडरका रूपमा रहेका प्रोहरूले यस टुरका पा“च प्रतियोगिताका खेलेका साबिक विजेता पनि रहेका सुवास तामाङको सामना गर्नेछन् । भारतमा प्रोफेसनल गल्फ खेलिरहेका सुवास अहिले नेपाल आएका छन् । उनले पनि यो प्रतियोगिता खेल्नेछन् । त्यस्तै सूर्य नेपाल सेन्ट्रल ओपन र एनपीजीए टुर च्याम्पियनसिप जितेर सनसनी मच्चाएका सदभाव आचार्य पनि कडा प्रतिस्पर्धीमा रहनेछन् । चोटका कारण शुक्रबहादुर तामाङको भने सहभागिता रहने छैन ।एनपीजीएका अध्यक्ष रवीन्ऽमान श्रेष्ठले सिजनको अन्तिम प्रतियोगिता र सर्वाधिक पुरस्कार राशि रहेकाले सबै गल्फरको ध्यान केन्ऽित रहने बताए । उनले सूर्य नेपाल प्रालिले नेपाली गल्फ विकासमा लामो समयदेखि सहकार्य गर्दै आएको र अर्को सिजन थप रोमाञ्चक बन्ने आशा व्यक्त गरे ।शनिबार भने प्रिमियर च्याम्पियनसिपकै प्रो एम हुनेछ । त्यसमा २५ व्यावसायिक र १०० भन्दा बढी एमेच्योर गल्फरले भाग लिने एनपीजीएले जनाएको छ ।